इस सूरे में उन लोगों की बात की गयी है जिन लोगों ने अपने सारे प्रयास धन- सम्पत्ति एकत्रित करने में लगा दिये हैं और अपने अस्तित्व की भेंट इन्हीं चीज़ों पर चढ़ा देते हैं। उसके पश्चात यह लोग उन लोगों को गिरी हुई दृष्टि से देखते हैं जिनके पास- धन दौलत नहीं होती है और उनका मज़ाक़ उड़ाते हैं। दूसरों में कमी ढ़ूढ़ने वाले, दूसरों की बुराई करने वाले, चुगुलखोर, दूसरों का मज़ाक़ उड़ाने वाले और धन- सम्पत्ति का भंडारण करने वाले उन लोगों में से हैं जिन्हें सूरे होमज़ह में संबोधित किया गया है। ये वे लोग हैं जिनका अंजाम पीड़ादायक होगा और बहुत ही अपमान जनक ढंग से नरक में डाले जायेंगे।